**ÅRSMELDING FOR ORKDAL MENIGHETSRÅD 2015.**

Det ble gjennomført kirkevalg i 2015. Derfor har det i 2015 vært to råd som har virket i Orkdal menighet, ett før og ett etter valget:

Orkdal menighetsråd, januar-september 2015:

Tore Martinsen, leder

Bjørn Krokdal, nestleder

Vigdis Troøyen Foseide, sekretær,

Britt Sjømæling, kasserer

Bjørg Mo

Ivar Nerhoel

Inger Johanne Almli

Aashild Grønning

Arild Melås

Åse Liljan Berg

Eldfrid-Marie Hollevik Bakken

Vararepresentanter:

Einar Stokkan

Jostein Høivik

Norodd Berge

Orkdal menighetsråd etter kirkevalget 2015:

Tonje Margrete Stølan, leder

Liv Digerås Håvik, nestleder

Eldfrid-Marie Hollevik Bakken, sekretær

Arne Gjønnes, kasserer

Jorunn Alsethaug

Randi Rindal

Arild Magne Melås

Ivar Nerhoel

Bjarne Hagen

Varamedlemmer:

Jostein Høivik

Anne Irene Solem

Gunnhild Bakken Almli

Aud Kvikne

**Arbeidsutvalget** har bestått av leder, sekretær og sokneprest.

**Representanter i Orkdal kirkelige fellesråd:**

Før kirkevalget: Ivar Nerhoel og Åse Liljan Berg

Vara: Arild Melås og Bjørn Krokdal.

Etter kirkevalget: Liv Digerås Håvik og Ivar Nerhoel

Etter valget ble det også valgt nye utvalg, men de nye utvalgene startet ikke arbeidet før i 2016. Derfor er det kun utvalgene som virket fram til valget som står oppført med navn.

**Diakoniutvalg:** Diakon Ingrid Holte Karlsen , Svein Koren, Bjørg Mo, Aashild Grønning og Toril Eliassen.

**Trosopplæringsutvalg:** Menighetspedagog Kim Terese Furuhaug , Inger Johanne Almli og Kjersti Kosberg Solberg.

**Kirkegårdsutvalg:** Anne Marie Aune, Sissel Solem, Vigdis Troøyen Foseide

**Gudstjenesteutvalg:** Sokneprest Eldfrid-Marie Hollevik Bakken, Ivar Nerhoel, Anne Marie Aune

**Musikkutvalg:** Kantor Barbara Wrobel, Bjørn Krokdal, Ivar Nerhoel, Vigdis Troøyen Foseide og Anne Marie Aune.

**Representanter i styret for Orkdal menighetshus:** Inger Marit Gangås og Ola Sigurd Fagerholt

**Representanter i rådet for Fjellkirka:** Åse Liljan Berg og Arild Melås.

**Konfirmantkappe-komite:** Anne Marie Aune og Sissel Solem.

**Misjonskontakt:** Vigdis Troøyen Foseide

**Kontakt for Kirkens Nødhjelp:** Bjørn Krokdal

**Menighetsrådet** har i 2014 hatt 9 møter og behandlet 52 saker.

**Av det menighetsrådet har gjennomført i 2015 vil vi nevne:**

* Hatt ansvar for julenummeret av menighetsbladet
* Arrangert salmekveld
* Konfirmantfest for konfirmanter og foreldre i etterkant av samtalegudstjenesten
* Vært medarrangør av 17.mai-fest
* Deltatt i gjennomføringa av årets TV-aksjon til Kirkens Nødhjelp
* Arrangert barnejuletrefest
* Dugnad på kirkegården

**Misjonsprosjektene.**

Orkdal menighet har også i 2015 hatt 2 misjonsprosjekter. Det ene dreier seg om støtte til skole for indianerbarn i Equador i samarbeid med Normisjon. Det andre er evangeliseringsarbeid på Madagaskar i samarbeid med Det Norske Misjonsselskap.

**Kirkegårdskomiteen.**

Komiteen har også i 2015 gjort en flott jobb med å forskjønne kirkegården til glede for alle som ferdes der.

**Statistikk**

Parentesene gjelder foregående år.

* Gudstjenester i Orkdal sokn på søn- og helligdager: 47 (51-49-48)
* ![C:\Documents and Settings\tore.martinsen\Lokale innstillinger\Temporary Internet Files\Content.IE5\M7E7MD09\MC900310344[1].wmf]()Antall deltakere på disse: 5305 (5483-4796-5103)
* Gudstjenester utenom søn- og helligdager (skolegudstjenester og på institusjon): 5 (8-9-8)
* Antall deltakere på disse: 643 (783-1494-813) deltakere.
* Dette gir totalt 128 (106-108-106) deltakere per gudstjeneste.
* På 7 (6-6-5) familie- og julegudstjenester var det 1422 (1280-1258-913) deltakere.
* Det gir 203 (213-210-183) deltakere per familiegudstjeneste.
* Gudstjenester med nattverd: 27 (33-39-29)
* Nattverdsgjester 855 (1006-1102-1057)
* Døpte: 58 (57-63-50)
* Vielser: 13 (16-13-14)
* Gravferder: 54 (42-42-38).
* Konfirmanter: 54 (57-44-29)
* Kollekt/offer: 149095 (152955-165352-136193) kroner.
* Utmeldinger: 6 (10-4-3)
* Innmeldinger: 4 (0-0-1)

 For mer statistikk, se vår hjemmeside på internett: [www.kirken.no/orkdal](http://www.kirken.no/orkdal)

 **Lectio Divina (Hellig lesing).**

Dette er en enkel, til tider morsom, kreativ og givende måte å lese Bibelen på, og å dele liv på. Dagens bibeltekst blir lest tre ganger, og for hver gang har en på seg nye «briller». Dette tilbudet har vært siste onsdag i måneden fra kl.18.30 på stillerommet i 2.etasje på Orkdal menighetshus. Det kreves ingen forkunnskaper, eller –kjennskaper. Det er plass til flere.

**Diakoniarbeidet i Orkdal menighet i 2015.**

**![C:\Documents and Settings\tore.martinsen\Lokale innstillinger\Temporary Internet Files\Content.IE5\GZGDWBKX\MC900410459[1].wmf]()**Diakoni er menighetens omsorgsarbeid. Vi er heldige i Orkdal som har så utrolig mange dyktige, frivillige medarbeidere som trofast stiller opp og gjør en innsats. Det ville ikke blitt mye diakoni i menigheten vår om det var diakoniarbeiderne som skulle gjøre alt arbeidet.

Av aktiviteter som foregår regelmessig har vi:

**Mandagskaffen,** som er et fast tiltak på menighetshuset hver mandag.
**Sangstund** på Fannrem trygdebolig èn gang i måneden, hvor beboere samles til sang og sosialt samvær med diakon og frivillige.

**Søndagssamling** arrangeres ca. èn søndag i måneden på Orkdal menighetshus.
**Hilsen til jubilanter** for de som fyller 75, 80, 85, 90, 95 eller mer.
**Andakt på Helsetunet,** avholdes av en av prestene eller diakon sammen med kantor. Det ble 43 andakter i 2015.
**Kirkekaffe** har blitt servert etter de fleste gudstjenestene, noe mange setter pris på. Mange tar seg tid til en kaffe og en samtale etter endt gudstjeneste.

**Felles diakonale aktiviteter for alle fire menighetene:**

 **Sangsamlingene på Orkdal helsetun** hver tredje uke**.**

**SIMEN**, er en samling for voksne med utviklingshemming på menighetshuset en mandag ettermiddag i måneden.

**Malaba,** flerkulturell samling èn gang i måneden på Orkanger menighetshus.

**Trosopplæringsarbeidet**

Trosopplæringstilbudet er noe som gjelder for hele Orkdal kommune, ikke bare menigheten vår. Menighetspedagogen har i samarbeid med representanter fra de ulike menighetsråd utarbeidet en trosopplæringsplan. Denne planen skal gjelde for alle fire sokna for barn i alderen 0 til 18 år.

* **Dåpssamling.** En onsdag hver måned blir dåpsfamilien og faddere invitert til ei samling på menighetshuset. Her blir dåpsliturgien gjennomgått, presten forteller om hva dåpen betyr og foreldre og faddere får høre om trosopplæringsarbeidet som finnes i Orkdalsmenighetene. Det er stor oppslutning om disse samlingene.
* **Babymassasje.** Det ble gjennomført 4 kurs med seks samlinger i hvert kurs. Her samles nybakte foreldre, sammen med babyen sin for å synge for barnet, oppleve sosialt samvær og lære enkel massasje. Til sammen 63 (43-48-39) babyer og foreldre har deltatt på disse kursene. Kursansvarlig har vært menighetspedagog Kim Terese Furuhaug.
* **Barnesang med kjærlighetsspråk.**
* **Barnesang** på menighetshuset på Fannrem**.** Dette er et populært tilbud for barn under 5 år. Det har vært 45 deltakere på disse samlingene.
* **«Min kirkebok» til 4-åringene.** Utdelinga av «Min kirkebok» til 4-åringene har blitt et populært tiltak. I høst inviterte vi alle barna til å kle seg i dyrekostyme eller ta med et kosedyr. Det ble en kjempesuksess. 60 fire-åringer kom for å få kirkebok.
* **Helt førsteklasses.**  6-åringene ble invitert til gudstjeneste for å markere skolestart og for å gi dem «Min kirkebok 6». Dette ble gjennomført for tredje gang i vår menighet. 49 seksåringer kom.
* **Tårnagenthelg.** I år ble det nasjonale breddetiltaket for 8/9-åringene (3.trinn), tårnagenthelg, arrangert for fjerde gang. Dette er i![C:\Documents and Settings\tore.martinsen\Lokale innstillinger\Temporary Internet Files\Content.IE5\O1AVO5EN\MC900410535[1].wmf]() Orkdal kirke siste lørdag og søndag i januar. 30 (34-40) barn fra alle orkdalsmenighetene deltok. De utforsket kirka, leita etter symboler i kirka, forberedte gudstjeneste og løste ulike oppdrag. Helga ble avsluttet med familiegudstjeneste der tårnagentene i stor grad deltok.
* **Orkdal Soulchildren.** Selve øvelsene preges av svært god stemning og dyktige, sangglade barn. Det legges vekt på det sosiale, hver øvelse avsluttes med kveldsmat.
* **Orkdal PreSoulChildren.** Nytt kor ble starta opp på Svorkmo i 2015, dette er for barn mellom 3 og 9 år. Annenhver onsdag samles 20-30 barn til sang, lek og dans. Maria Eikli Smørgrav, Eldrid Fagerli Susort og Sveinung Susort er de som har starta opp dette koret.
* **Bibel-utdeling.** Utdeling av bibler til ti-åringene er et godt kirke-skolesamarbeid.
* **LysVåken** ble arrangert i Moe kirke i høst. Her samles elleve-åringer fra alle orkdalsmenighetene. Ulike aktiviteter, sosialt samvær og gudstjenesteplanlegging sto på programmet. LysVåken ble avsluttet med gudstjeneste.
* **TEN**. Dette er et tiltak for de som fyller treTEN i løpet av kalenderåret. Det er ei overnatting i Orkanger kirke før påske, der påskebudskapet er i fokus. Ungdommene blir kjent med kirka, og de får oppleve et trygt og godt fellesskap. Det avslutta med ei gudstjeneste søndag der TEN-ungdommene medvirket.
* **Ungdomslederkurs.** Fjorårskonfirmanter inviteres til å være med på et kurs med tanke på å senere skulle være ungdomsledere i konfirmantopplegg og evt. andre trosopplæringstiltak. I 2015 var 7 ungdommer med på dette kurset.
* **Torsdagsklubben.** Denne klubben foregår annenhver torsdag fra september til juni på Orkdal menighetshus. 10-15 ungdommer har deltatt på disse kveldene.

Vi i Orkdal menighet retter en stor takk til prester, kateket, diakon, menighetspedagog og kantorer for det store arbeidet som blir lagt ned i menigheten. Vi vil også takke alle frivillige som er med og bidrar i forskjellige deler av menigheten. Uten dere hadde mye av aktiviteten ikke vært mulig.

For Orkdal menighetsråd

Tonje Margrete Stølan

 leder